Pokyny na zaistenie bezpečnosti a ochrany zdravia žiakov pri výchove a vzdelávaní počas obdobia pandémie

1. Otvorenie školského roka sa bude konať dňa 2.9. 2020.

**II. až IV. ročníky a I.NLP o 8.00 h v kmeňových triedach so svojimi triednymi učiteľmi.**

**I.ročníky o 10.00 v športovom areáli školy, kam budú usmernení aj so svojim zákonným zástupcom.**

 **Zákonní zástupcovia nevstupujú do budovy školy!**

**Všetci účastníci sú povinní mať rúška!!!**

Nakoľko nie je povolené, aby sa žiaci zhromažďovali, žiadame o dodržiavanie nasledujúcich pokynov:

* **Žiaci 1. ročníka sa presunú na školské ihrisko v zadnej časti areálu školy, kde sa postavia do priestoru, určeného pre ich triedu podľa študijných odborov. Budú usmerňovaní zamestnancami školy! Využívajú celý určený priestor, nezhromažďujú sa na jednom mieste, dodržiavajú odstupy.**
* Všetci žiaci musia priniesť vyplnené čestné prehlásenia o zdravotnom stave a dotazníky, odovzdajú ich svojim triednym učiteľom. Tlačivá sú 1 prílohou týchto pokynov, žiaci si ich vytlačia. V prípade, že nemajú možnosť tlačivo vytlačiť požiadajú ho u svojho triedneho učiteľa.
* Triedni učitelia žiakom poskytnú pokyny a usmernenia k ďalšiemu vyučovaniu, následne žiaci môžu odísť domov.
* Žiaci sa nezhromažďujú pred dverami sekretariátu, ani na chodbách, všetky potrebné doklady ako potvrdenia o návšteve školy a pod. vybavujú cez svojho triedneho učiteľa.

2. Pokyny platné od 3.9 2020 do 16.9 2020 vrátane:

* Pri vstupe do budovy školy každý žiak použije dezinfekciu.
* Prostredníctvom čipového zariadenia zaeviduje svoju dochádzku na vrátnici.
* Žiak predloží písomné čestné prehlásenie po každom prerušení dochádzky v trvaní viac ako tri dni, odovzdá ho svojmu triednemu učiteľovi,
* Žiaci dodržiavajú vzájomné rozostupy medzi sebou v triedach počas vyučovania, aj počas presunu na chodbách.
* Počas vyučovania v učebniach dbajú na pravidelné intenzívne vetranie,
* Do 16.9 2020 majú žiaci povinnosť používať rúško vo všetkých vnútorných priestoroch školy, teda aj počas presunu chodbami a počas vyučovania v triede.
* Žiak je povinný priniesť si každý deň do školy 2 rúška a papierové vreckovky.
* Počas prestávok sa žiaci zdržiavajú v triedach, nezhromažďujú sa na chodbách a nemiešajú sa so žiakmi z iných tried.
* Žiaci dodržiavajú pravidlo R-O-R (rúško, odstup, ruky) a hygienické pravidlá pri kašľaní a kýchaní.
* Prísne sa zakazuje plytvať dezinfekčnými a hygienickými prostriedkami!!!
* Žiak, ktorý vykazuje niektorý z možných príznakov COVID-19, si bezodkladne nasadí rúško a bude umiestnený do samostatnej izolačnej miestnosti. Škola bude kontaktovať zákonných zástupcov, ktorí si ho bezodkladne vyzdvihnú.
* Ak má žiak podozrenie alebo potvrdené ochorenie na Covid-19, bezodkladne o tom informuje triedneho učiteľa a riaditeľa školy.
* Ak sa u žiaka vyskytne podozrenie alebo potvrdenie nákazy Covid-19 počas vyučovania, škola bude postupovať podľa usmernenia MŠVVaŠ SR a ÚVZ SR, časť Oranžová a Červená fáza.
* Žiaci sú povinní dodržiavať všetky uvedené opatrenia a tiež pravidelne sledovať webovú stránku školy a edupage, kde budú zverejňované aktuálne usmernenia.
* Uvedené opatrenia sa môžu podľa potreby predĺžiť.

Ing. Katarína Kubišová

 riaditeľka školy